**XVII. VIÐAUKI – REGLUGERÐ FRAMKVÆMDASTJÓRNARINNAR (EB) nr. 809/2004 frá 29. apríl 2004**

**Sbr. tilgreint í 2. mgr. regl. nr. 243/2006:**

***Ef ósamræmi er á milli íslensks og ensks texta reglugerðar framkvæmdastjórnarinnar nr. 809/2004 skal skýra íslenska textann með hliðsjón af enska textanum.***

**Ef ósamræmi er á milli textans í þessu skjali og texta reglugerðar framkvæmdastjórnarinnar nr. 809/2004 er það texti reglugerðarinnar sem gildir.**

**XVII. VIÐAUKI**

**Lágmarkskröfur um upplýsingar sem koma eiga fram í útgefandalýsingu fyrir verðbréf, sem opinberar, alþjóðlegar stofnanir gefa út, og fyrir skuldabréf sem aðildarríki að Efnahags- og framfarastofnuninni ganga í ábyrgð fyrir (grunnskjal)**

|  |  |  |
| --- | --- | --- |
| **Bls.** | **Liður** | **Efni** |
|  | **1.** | **ÁBYRGIR AÐILAR** |
|  | **1.1.** | Tilgreina skal alla aðila sem eru ábyrgir fyrir upplýsingum í útgefanda­lýsingunni, og, eftir atvikum, fyrir tilteknum hlutum hennar og í því tilviki skal tilgreina þá hluta sem þeir eru ábyrgir fyrir.  Ef um er að ræða einstaklinga, þ.m.t. aðilar að stjórn, framkvæmdastjórn eða eftirlitsstjórn útgefandans, skulu þeir tilgreindir með nafni og stöðuheiti. Ef um er að ræða lögaðila skal tilgreina nafn þeirra og skráða skrifstofu. |
|  | **1.2.** | Yfirlýsing frá þeim sem eru ábyrgir fyrir útgefandalýsingunni þess efnis að samkvæmt þeirra bestu vitund séu upplýsingarnar, sem útgefandalýsingin hefur að geyma, í samræmi við staðreyndir og að engum upplýsingum sé sleppt sem kunna að skipta máli varðandi áreiðanleika hennar. Eftir atvikum, yfirlýsing frá þeim sem eru ábyrgir fyrir tilteknum hlutum útgefandalýsingarinnar þess efnis að samkvæmt þeirra bestu vitund séu upplýsingarnar, sem er að finna í þeim hluta útgefandalýsingarinnar sem þeir eru ábyrgir fyrir, í samræmi við staðreyndir og að engum upplýsingum sé sleppt sem kunna að skipta máli varðandi áreiðanleika hans. |
|  | **2.** | **ÁHÆTTUÞÆTTIR**  Upplýsingar um áhættuþætti, sem geta haft áhrif á getu útgefandans til að uppfylla skuldbindingar gagnvart fjárfestum í tengslum við verðbréfin skulu birtar á áberandi stað í kafla sem ber yfirskriftina „Áhættuþættir“. |
|  | **3.** | **UPPLÝSINGAR UM ÚTGEFANDANN** |
|  | **3.1.** | Lögheiti útgefanda og stutt lýsing á réttarstöðu hans. |
|  | **3.2.** | Staðsetning aðalskrifstofu og rekstrarform útgefanda að lögum ásamt síma­númeri og hvar hægt sé að ná í hann. |
|  | **3.3.** | Ítarlegar upplýsingar um stjórnendur hjá útgefanda ásamt lýsingu á stjórnunar­fyrirkomulaginu, ef um það er að ræða. |
|  | **3.4.** | Stutt lýsing á markmiði og starfsemi útgefanda. |
|  | **3.5.** | Upplýsingar um hvaðan fjármagnið er fengið, ábyrgðir og aðrar skuldbindingar sem aðilar að útgefanda hafa gagnvart honum. |
|  | **3.6.** | Hvers kyns atburðir sem hafa nýlega átt sér stað sem snerta útgefanda og skipta máli við mat á gjaldhæfi hans. |
|  | **3.7.** | Skrá yfir aðila að útgefanda. |
|  | **4.** | **FJÁRHAGSUPPLÝSINGAR** |
|  | **4.1.** | Tvenn næstliðin birt, endurskoðuð, árleg reikningsskil sem eru samin í samræmi við reikningsskilastaðla og endurskoðunarstaðla sem útgefandi hefur samþykkt ásamt stuttri lýsingu á þessum reikningsskila- og endurskoðunarreglum.  Ítarlegar upplýsingar um mikilvægar breytingar á fjárhagsstöðu útgefanda sem hafa átt sér stað síðan síðustu endurskoðuðu, árleg reikningsskil voru birt eða yfirlýsing um að slíkar breytingar hafi ekki átt sér stað. |
|  | **5.** | **DÓMSMÁL OG GERÐARDÓMSMÁL** |
|  | **5.1.** | Upplýsingar um stjórnsýslu-, dóms- eða gerðardómsmál (þ.m.t. þau mál sem eru til meðferðar eða yfirvofandi og útgefanda er kunnugt um) a.m.k. síðustu tólf mánaða sem kunna að hafa eða hafa að undanförnu haft veruleg áhrif á fjárhags­stöðu útgefanda eða ef slíkt er ekki fyrir hendi skal gefa yfirlýsingu þess efnis. |
|  | **5.2.** | Upplýsingar um friðhelgi sem útgefandi gæti notið í dómsmálum samkvæmt stofnskrá. |
|  | **6.** | **SÉRFRÆÐIÁLIT OG HAGSMUNAYFIRLÝSINGAR**  Ef útgefandalýsing hefur að geyma greinargerð eða skýrslu frá sérfræðingi skal tilgreina nafn þessa einstaklings, heimilisfang vinnustaðar ásamt menntun hans og hæfi. Ef skýrslan er samin að beiðni útgefanda skal gefa yfirlýsingu um að slík yfirlýsing eða skýrsla fylgi, á hvaða formi og í hvaða samhengi hún er ásamt  samþykki þess einstaklings sem hefur heimilað efni þessa hluta.  Útgefandi skal, að því marki sem honum er kunnugt um, láta í té upplýsingar um hvers kyns hagsmunaárekstra sem tengjast slíkum sérfræðingi og kunna að hafa áhrif á sjálfstæði hans við gerð skýrslunnar. |
|  | **7.** | **SKJÖL TIL SÝNIS**  Yfirlýsing þess efnis að á meðan útgefandalýsing er í gildi er heimilt, eftir atvikum, að skoða eftirfarandi skjöl (eða afrit þeirra) samkvæmt beiðni:   1. Ársskýrslur útgefanda og skýrslur endurskoðanda fyrir hvort hinna tveggja síðustu fjárhagsára fyrir sig, samin í samræmi við reikningsskilastaðla og endurskoðunarstaðla sem útgefandi hefur samþykkt, 2. allar skýrslur, bréf og önnur skjöl, mats- og greinargerðir samdar af sérfræðingum að beiðni útgefanda sem að öllu leyti eða að hluta til eru felldar inn í eða vísað til í útgefandalýsingu, 3. stofnskrá útgefanda.   Veita skal upplýsingar um hvar unnt sé að skoða skjölin, sem eru til sýnis, á pappírsformi eða á rafrænu formi. |